|  |  |
| --- | --- |
|  | **Σκάλα 13-09-2019** |
|  |
| **ΕΛΛΗΝΙΚΗ ΔΗΜΟΚΡΑΤΙΑ** |  |
| **ΝΟΜΟΣ ΛΑΚΩΝΙΑΣ** |  |
| **ΔΗΜΟΣ ΕΥΡΩΤΑ** |  |
| **Δ/ΝΣΗ ΠΕΡ/ΝΤΟΣ, ΥΠ. ΔΟΜΗΣΗΣ** |  |
| **ΚΑΙ ΤΕΧΝΙΚΩΝ ΥΠΗΡΕΣΙΩΝ** |  |
| **ΤΜΗΜΑ ΠΕΡ/ΝΤΟΣ, ΠΟΛ. ΠΡΟΣΤΑΣΙΑΣ,** |  |
| **ΚΑΘ/ΤΑΣ, ΑΝΑΚ/ΣΗΣ & ΣΥΝΤ/ΣΗΣ ΠΡΑΣΙΝΟΥ** |  |

**ΔΕΛΤΙΟ ΤΥΠΟΥ**

**ΘΕΜΑ:** «**ΠΟΛΥ ΥΨΗΛΟΣ ΚΙΝΔΥΝΟΣ ΠΥΡΚΑΓΙΑΣ** (κατηγορία κινδύνου 4) και για αύριο Σάββατο **14-09-2019**».

Σύμφωνα με τον Ημερήσιο Χάρτη Πρόβλεψης Κινδύνου Πυρκαγιάς, που εκδίδεται από τη Γενική Γραμματεία Πολιτικής Προστασίας, προβλέπεται στο Δήμο Ευρώτα και για **αύριο Σάββατο 14-09-2019** **πολύ υψηλός κίνδυνος πυρκαγιάς** **(κατηγορία κινδύνου 4).**

Ο Δήμος Ευρώτα βρίσκεται σε ***αυξημένη ετοιμότητα***  και συνιστά στους πολίτες να είναι ιδιαίτερα προσεκτικοί και **να αποφεύγουν ενέργειες στην ύπαιθρο** που μπορούν να προκαλέσουν **πυρκαγιά από αμέλεια**, όπως η ρίψη αναμμένων τσιγάρων, το κάψιμο ξερών χόρτων και κλαδιών ή υπολειμμάτων καθαρισμού, η χρήση μηχανημάτων που προκαλούν σπινθήρες όπως δισκοπρίονα, συσκευές συγκόλλησης, η χρήση υπαίθριων ψησταριών, το κάπνισμα μελισσών κ.α. Επίσης, υπενθυμίζεται ότι κατά τη διάρκεια της αντιπυρικής περιόδου (από 1ης Μαϊου έως 30 Οκτωβρίου) απαγορεύεται η οποιαδήποτε χρήση φωτιάς στην ύπαιθρο. *Ιδιαίτερα εφιστάται η προσοχή σε αγρότες, μελισσοκόμους και κτηνοτρόφους.*

Επιπρόσθετα καλούνται οι πολίτες να τηρούν τις απαγορευτικές διατάξεις κυκλοφορίας οχημάτων σε δασικές περιοχές, όπως ορίζονται στην αρ. πρωτ. Γ.Α./173889/234/2-7-2018 απόφαση της Αντιπεριφερειάρχη ΠΕ Λακωνίας (ΑΔΑ: Ψ0ΦΣ7Λ1-1ΓΔ).

**Σε περίπτωση που οι πολίτες αντιληφθούν πυρκαγιά, παρακαλούνται να ειδοποιήσουν αμέσως την Πυροσβεστική Υπηρεσία στον αριθμό κλήσης 199.** (ΕΘΕΛΟΝΤΙΚΟΣ ΠΥΡΟΣΒΕΣΤΙΚΟΣ ΣΤΑΘΜΟΣ ΜΥΡΤΙΑΣ: 2735041599, Π.Υ ΜΟΛΑΩΝ: 2732027040, Π.Υ ΓΥΘΕΙΟΥ: 2733022199, 2733023443)

Για περισσότερες πληροφορίες και **οδηγίες αυτοπροστασίας** από τους κινδύνους των δασικών πυρκαγιών, οι πολίτες μπορούν να επισκεφθούν την ιστοσελίδα της Γενικής Γραμματείας Πολιτικής Προστασίας στην ηλεκτρονική διεύθυνση [www.civilprotection.gr](http://civilprotection.gr/el) ή την ιστοσελίδα του Δήμου Ευρώτα https://www.evrotas.gov.gr .